దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వారెవ్వా.. ఒకే టోర్నీలో రెండు ట్రిపుల్ సెంచరీలు
టెస్టుల్లో ట్రిపుల్ సెంచరీలు బాదడం చూశాం. అది కూడా కొంతమంది స్టార్లకు మాత్రమే సాధ్యపడింది.
TNN | Updated:
Oct 6, 2017, 01:58PM IST
టెస్టుల్లో ట్రిపుల్ సెంచరీలు బాదడం చూశాం. అది కూడా కొంతమంది స్టార్లకు మాత్రమే సాధ్యపడింది. కానీ ఈ బుడతడు ఒకే టోర్నమెంట్&zwnj;లో రెండుసార్లు ట్రిపుల్ సెంచరీ చేసి సరికొత్త రికార్డు సృష్టించాడు. ఈ అరుదైన రికార్డు నెలకొల్పింది మన తెలుగబ్బాయే. ఇప్పటికే సెంచరీల మీద సెంచరీలు బాదేస్తున్న నెల్లూరు చిచ్చరపిడుగు రేవంత్&zwnj; రెడ్డి.. ప్రస్తుతం కడపలో జరుగుతున్న అంతర్&zwnj;జిల్లాల అండర్&zwnj;-14 క్రికెట్&zwnj; పోటీల్లో సత్తాచాటాడు. ఇదే టోర్నీలో వారం రోజుల క్రితం ట్రిపుల్ సెంచరీకొట్టిన రేవంత్.. తాజాగా మరో ట్రిపుల్ సెంచరీ చేశాడు. ఆంధ్రా క్రికెట్&zwnj; అసోసియేషన్&zwnj; చరిత్రలోనే ఇది సరికొత్త రికార్డ్.
నెల్లూరు జట్టుకు ప్రాతినిధ్యం వహిస్తున్న రేవంత్&zwnj;రెడ్డి గతనెల 23వ తేదీన విజయనగరం జట్టుతో జరిగిన మ్యాచ్&zwnj;లో 304 పరుగులతో నాటౌట్&zwnj;గా నిలిచాడు. తాజాగా గురువారం పశ్చిమగోదావరి జట్టుపై 289 బంతుల్లో 301 పరుగులు చేసి నాటౌట్&zwnj;గా నిలిచాడు. ఇప్పటివరకు ఈ టోర్నమెంట్&zwnj;లో 5 మ్యాచ్&zwnj;లు ఆడిన రేవంత్.. 95.76 స్ట్రయిక్&zwnj; రేట్&zwnj;తో 746 పరుగులు సాధించడం విశేషం. ఈ టోర్నీ అక్టోబరు 9 వరకు కొనసాగుతుంది. కాబట్టి మిగిలిన మ్యాచుల్లో మరిన్ని పరుగులు సాధించే అవకాశం ఉంది.
కాగా, రేవంత్ రెడ్డి ప్రస్తుతం కడప నగరంలోని గురుకులం టెక్నో స్కూల్&zwnj;లో 9వ తరగతి చదువుతున్నాడు. ఇతని తండ్రి రామచంద్రారెడ్డి హైదరాబాద్&zwnj;లో సివిల్&zwnj; ఇంజినీర్&zwnj;గా పనిచేస్తున్నారు. తల్లి పుష్పలత గృహిణి. రేవంత్ అన్నయ్య రోహన్&zwnj; శ్రీకర్&zwnj; చెన్నైలో బీటెక్&zwnj; చదువుతున్నాడు. రేవంత్&zwnj;కి చిన్నప్పటి నుంచి క్రికెట్ అంటే ఇష్టం. అతనిలోని ఆసక్తిని గమనించిన తల్లిదండ్రులు వెన్నంటి ప్రోత్సహించారు. ప్రత్యేకంగా శిక్షణ ఇప్పించారు. 2011లో జిల్లా క్రీడాప్రాధికార సంస్థ నిర్వహించిన శిక్షణలో పాల్గొన్నాడు. ఇక అక్కడి నుంచి వెనుదిరిగి చూడలేదు. భారత జట్టుకు ఆడాలన్నదే లక్ష్యమని.. జోనల్, రంజీల్లో బాగా ఆడాలని ఇప్పటి నుంచే శిక్షణ తీసుకుంటున్నానని రేవంత్ చెబుతున్నాడు.